Drie dood ná motor in ongelukstoneel inploegFoto: ER24 Pieter Rossouw, woordvoerder van ER24, het gesê twee motors het vroegoggend gebots waarna ŉ derde motor in die ongelukstoneel ingeploeg het. “Met paramedici se aankoms op die toneel het ons wrakstukke oor die pad aangetref. Drie mense het reeds aan hul beserings beswyk en daar was niks wat paramedici vir hulle kon doen nie.” Volgens Rossouw het drie mense ligte tot matige beserings opgedoen. “ER24 het een van die pasiënte na die Helderberg-hospitaal vervoer vir verdere behandeling. Die ander pasiënte is deur ander nooddienste na dieselfde hospitaal geneem.” Die presiese oorsaak van die ongeluk word ondersoek.